cyanic-selkie/wikianc huggingface dataset:
سياسي جګړه
تیری کوونکی
په سياسي جګړه کې د يوه لوبغاړي له خوا متشدد فعاليتونه هم شامل دي تر څو په اغېزناکه توګه اړونده ګټې يا پر بل لوبغاړي خپل واک تر لاسه کړي. د دوه ملي دولتونو تر منځ، دا جګړه د واک په تر لاسه کېدو يا د تېري کوونکي لوري په سياسي نظام يا د واک په مجموعه کې د قرباني شوي دولت په پرانيستي منحل کېدوسره پای ته رسېدای شي. دا د تيري کوونکي او قرباني شوي تر منځ اړيکه په يو دولت کې د مخالفينو تر منځ لېدل شوې ده، چې په دې کې به داسې طريقې ښکېلې وي، لکه وژنه، نيمه پوځي فعاليتونه، سبوتاژ کول، پوځي کودتا، بغاوت، انقلاب، چريکي جګړه، او کورنۍ جګړه.
په افغانستان کې د جګړې پر ضد لاریونونه
۲۰۰۱ کال
شاوخوا ۱۵۰۰ کسان  د انګلستان په ګلسګو، سکاټلنډ کې، په افغانستان کې د پوځي اقدام پر ضد د لاریون لپاره د جورج په څلور لاري کې راټول شول.
په آلمان کې له ۲۵۰۰۰ څخه ډېر لاریون کوونکي په ټولو ښارونو کې سرکونو ته راووتل. د برلین تر ټولو لوی لاریون کې  ۱۵۰۰۰ خلک مرکزي څلور لارې ته راوبلل  شول چې وروسته یې په ټول ښار کې د "جنګ نه - د سولې لپاره ودرېږئ" تر شعار لاندې څو لاریونونه وکړل.
ډېری لاریون کوونکو  د شعارونو لوحې خوځولې چې په کې لیکل شوي و "جنګ ودروئ" خو "زما په نوم نه". کله چې د روژې په میاشت کې  لاریون په لاره واچول شو، د نورو کړنو ترڅنګ، په وروستي حرکت کې لمونځ هم د یو جز په توګه ورګډ شو او مذهبی مسلمانانو ته یې لاره هواره کړه چې خپل عقیدتي فعالیتون ترسره کړي. په نامتو ویناوالو کې د بشري حقونو د کمپاین کوونکی بیانکا جیګر، د کارګر ګوند پخوانی سیاستوال ټوني بین، په پارلمان کې د کارګر ګوند غړی جورج ګالوی او د مسلمان ویناوالو ګډون درلود.
خوارځواکي
لومړۍ برخه
نو د کورني تنظیم او زېږون تر منځ لږ تر لږه درې کاله واټن د مور او ماشوم دواړو روغتیا باندې مثبت اغېز لري او دې اصل ته نه پاملرنه به نسل په نسل د خوارځواکه، نېمګړي او کمزورې ټولنې پر ځای پاته کېدو لامل شي.
که چیرې یوې سیمه کې کرنیز محصولات په یو فصل او یا هم ډیرې مودې لپاره کارول کیږي او د فقر په ګډون ګڼو نور عوامل د بدن اړتیا وړ نورو موادو د رسیدو او چمتو کېدو مخه ونیسي، نو دا هم یوه غذايي نېمګړتیا رامنځته کوي، چې پر بدن باندې منفي اغېزې لري، ځکه د انسان بدن متنوع او بیلابیلو خوړو ته اړتیا لري.
د یادو پورته ستونزو له امله د ټولنې ماشومان غذايي موادو څخه په ساده ژبه کوچني غذايي مواد مایکروناینټرینټونه چې منرالونه،ویټامینونه او فایبر دي او دغه راز لوی غذايي مواد مکروناینټرینټونه چې کاربوهایډریټ، شخم او پروټین دي نه شي تر لاسه کولای او په دې ډول په خوارځواکۍ اخته کیږي.
د ډاکټر یوسف قرضاوي ژوندلیک
قرضاوي د مصري عربي مذهب یو سني دیني عالم، د مسلمان عالمانو د نړیوالې اتحادیې مشر او بنسټ ایښودونکی و.
امبيکا سوني
وختي ژوند او زدکړه
په ۱۹۴۲ کال کې د هند د ملکي خدمتونو د افسر او د ګوا والي، نیکول سین وادوا په کور کې په لاهور کې زېږیدلې، امبیکا د دهرادون د ویلهام د نجونو په ښوونځي کې زده کړې کړې او د ډیلي د اندرا پراستا کالج څخه یې ماسټري (آنرز) بشپړه کړې ده. پوهنتون. کیا، ورپسې د بنکاک، بنکاک له اتحاد فرانسیس څخه د سوپریر این لانګ فرانسیس ډیپلوم او د هاوانا پوهنتون څخه د هسپانوي هنر او ادبیاتو کې د فراغت سند ترلاسه کړ. هغې په ۱۹۶۱ کال کې د هند د بهرنیو چارو له یوه افسر اودې سوني سره واده وکړ.
د معدې خوږ
د معدې د تېزابو زیاتوالی یې د داخلي پوښ د التهاب یا (انفلېشن) سبب کېږي چې د خېټې په پاسنۍ برخه کې دردونه رامنځته کوي. نورې نښې نښانې یې لکه اغېړ یا د خوا بدېدل، کانګې یا استفراق، د خېټې د پړسېدو او ګیس احساس او د خولې د تريخوالي یا بد خوندۍ وجه هم کېدای شي.
د معدې د ناروغیو لاملونه
– د شکرې په ناروغانو کې لکه د پو ستکي عصبي تارونه چې زیانمن کيږي همدغسې د هضمي سېسټم اعصاب هم اغېزمن کيږي او معده او کول لکه چې ښایي هغسې خپله دنده نشي تر سره کولای.
د ټټر درد څومره جدي دی؟
خو همدا نښې ډیر کله د عصبي او روحي فشار او نورو وړو ناروغیو له کبله هم رامنځ ته کیږي.
ګرېس هوپر
د ملګرو ملتونو د سمندري ځواک Arleigh Burke-class له لورې د USS Hopper په نوم ويجاړونکې راکټ د هوپر په وياړ نومول شوی و، لکه څرنګه چې په NERSC کې د Cray XE6 سوپر کمپيوټر د Hopper په نوم و. نوموړې د خپل ژوند په موده کې د نړۍ د پوهنتونونو له لوري په ۴۰ افتخاري افتخاري سندونو سره ستايل شوط وه. په Yale پوهنتون کې يو پوهنځی (کالج) د نوموړې په وياړ بيا ونومول شو. په ۱۹۹۱ کې يې د ټېکنالوژۍ ملي انعام (National Medal of Technology) تر لاسه کړ. د ۲۰۱۶ نومبر په ۲۲ نېټه يې له مړينې څخه وروسته د ولسمشر بارک اوباما له لوري د خپلواکۍ په ولسمشريز انعام (Presidential Medal of Freedom) سره وستايل شوه.
د بابل د پاچاهانو نوملړ
د بابل پاچاهي د ډېری واکمنانو تړاو له بهر څخه و، کابو د دوو زرو کلونو په اوږدو کې دا ښار د اموریت، ارامین، اسیرسن، کلداین، ایلیمیت، یوناني، کیسیت ، پارتهاین او فارسي واکمنانانو لخوا اداره کېده. داسې نه ښکاري چې ګواکي د یو پاچا قومي او کلتوري مخینه دې د بابل پاچاهي د پېژندلو لپاره مهمه وي. مهمه مسله دا وه چې ایا پاچا د دې وړتیا درلوده چې هغه دندې چې په سنتي ډول د بابل واکمن ته ورکړل شوې وې په سمه توګه ترسره کړي. لکه : امن راوستول، عدالت ټینګول، مدني حقونو ته درناوی،د بې ځایه مالیاتو راټولو څخه ډډه کول، دیني ارزښتونو ته درناوی، د معبدونو جوړول، په معبدونو کې خدایانو ته د سوغاتونو وړاندې کول او د مذهبي احکامو منل او داسې نور. د بابل د خپلواکۍ پاڅون هغه وخت کله چې دا ښار د پردیو واکمنانو له خوا اداره کېـده له دې امپراتوریو سره هیڅ تړاو نه درلود ځکه خو دا ډېره سخته وه چې واکمنان دې له بابل څخه لیدنه وکړي. دوی په دې ښار کې یې په محفلونو او سنتي غونډو کې ګډون نه کاوو.
اړيکې!
که غواړو ښې اړيکې ولرو، نو په کار ده چې، مقابل لوري ته ارزښت ورکړو، خبرو ته يې غوږ ونيسو، سترګې يې د سترګو سره په اړيکه کې کړو، تر څو د کمترۍ يا د نه پاملرنې احساس ونه کړي او په دې وپوهېږي چې ‎په ارزښت ورته قايل يو.
د پوستکې حساسیت او درملنه یې
حساسیتي غبرګونونه په مختلفو ډولونو را منځ ته کېږي، مثلاً په ځینو کسانو کې نفس‌تنګي او ټوخی پیدا کوي، په ځینو کې د سترګو خارښ او سوروالی را وړي، له پزې يې اوبه جاري کېږي او دې ته ورته نورې ستونزې هم پيدا کوي.
ځینې نور حساسیتي غبرګونونه بیا په پوستکي کې راڅرګندېږي، لکه د پوستکي التهابي کېدل چې له کوم الرجن سره د بدن پوستکی حساسیت وښيي. د پوستکي دغه پېښه له الرجن سره تر مخ کېدو څو ساعته وروسته منځ ته راځي. الرجي مختلف ډولونه او نومونه لري چې تاثيرات يې هم سره توپير کوي.
کله چې له الرجن سره په مستقیم ډول په تماس کې شي، دغه ډول حساسیت بیا لږ ځنډنی وي، ځکه چې د Eczema له را منځ ته کېدو سره له ۲۴ تر ۴۸ ساعته پورې وخت نیسي.
سپري يا عطر؛
د ځينو ګلانو او بوټيو له امله هم حساسيت يا الرجي را منځ ته کېږي. د دې تر څنګ ځينې موسمونه او اقليمي بدلونونه هم د الرجي لامل ګرځي.
الکساندر بېن (فیلسوف)
الکساندر بېن (د ۱۸۱۸ کال د جون له ۱۱ – د ۱۹۰۳ کال د سپټمبر تر ۱۸) یو سکاټلندی فیلسوف او د برېتانیې تجربه پاله مکتب ښوونیز پوه او د ارواپوهنې، ژبپوهنې، منطق، اخلاقي فلسفې او تعلیم اصلاح په برخو کې یوه مخکښه او نوښتګره څېره وه. هغه د ذهن (Mind) جورنال رامنځته کړ چې د ارواپوهنې او تحلیلي فلسفې لومړنی جورنال ؤ او د ارواپوهنې لپاره د ساینسي میتود په جوړولو او پلي کولو کې مخکښ شخصیت ؤ. بېن په منطق کې د ریګیوس څوکۍ پرانیستی او په ابرډین پوهنتون کې د منطق استاد ؤ، په دې پوهنتون کې یې د اخلاقي فلسفې او انګلیسي ادبیاتو استادي هم په غاړه لره او دوه ځله د ابرډین پوهنتون رئیس او زده کړیالانو استازی وټاکل شو.
لومړنی ژوند او تعلیم
الکساندر بېن په ابرډین کې د جورج بېن چې یو اوبدونکی او تجربه لرونکی سرتېري ؤ، او مارګریټ پاول کورنۍ کې زیږېدلی. په یوولس کلنۍ کې یې ښوونځۍ خوشې کړه ترڅو د اوبدونکي په توګه کار وکړي، له همدې امله هغه ته Weevir, rex philosophorum ویل کېد. ده د ابرډین په میخانیک انسټیټیوټ او په ابرډین عامه کتابتون کې په ویناوو کې هم کډون کاوه.
د کاناډا لېبرال ګوند
وېلفېرډ لوریر
لېبرالیان په‌خپل لومړني تاريخ کې یو قاره‌يي او د امپریالیزم مخالف ګوند و. لېبرالیان همدارنګه د کيبوبېک‌یانو دهيلو لپاره د فرانسوي کاناډایانو د زیاتېدونکې دوښمنۍ په پایله کې له محافظه‌کارانو سره یوځای شول. محافظه کارانو د لويېس رېل په اعدامولو کې د خپل محافظه‌کارانه رول او د ۱۹۱۷ کال د جبري پوځي چوپړ د کړکېچ په بهیر کې او په ځانګړي ډول په غیر کيوبېکي ولایتونو کې له فرانسوي ښوونځیو سره د هغوی د مخالفت له امله د فرانسوي کاناډایانو باور له لاسه ورکړ.
ښځې په افغانستان کې
زده کړې
په وروستۍ لسیزه کې په افغانستان کې ښوونې او روزنې په تدریجي ډول پرمختګ وکړ خو تر هغې چې نړیوالو سټنډرډونو ته رسېږي ډېر کار ته اړتیا ده. په ښځو کې د سواد کچه نږدې ۲۴.۲ سلنه ده. په دغه هېواد کې نږدې ۹ میلیونه زده کوونکي ښوونځي ته ځي. له دغې شمېرې ۶۰٪ یې هلکان او ۴۰٪ یې نجونې دي. له ۱۷۴۰۰۰ زیات زده کړیالان د دې هېواد په بېلابېلو پوهنتونونو کې په زده کړو بوخت دي. چې نږدې ۲۱٪ یې نجونې دي.
وربشه
وربشه ( ساینسي نوم Avena sativa) د غنمو د کورنۍ یو له حبوباتو څخه دی چې ډېری یې د څارویو د خوړو په توګه کرل کیږي، په ځانګړې توګه د آسونو لپاره. په اروپا کې ، اوټ د سباناري په توګه مصرف کیږي.
مرجاني ډبرې
مرجاني ډبرې یو ځمک‌لاندې ایکوسیستم دی چې په ډبره جوړوونکو مرجانونو سره پېژندل کېږي. ډبرې د هغو مرجاني پولیپونو له مستعمراتو څخه جوړې دي چې د کلسیم کاربونېټ په مرسته سره چسپېدلي دي. ډېری مرجاني ډبرې له هغو ډبرینو مرجانونو څخه جوړې دي چې پولیپونه یې په ډله‌ييز ډول راټولېږي یا کلسټر کېږي.
مرجان د نېش وهونکو یا نایډریا په کورنۍ کې له انتوزوا طبقې سره تړاو لري چې سمندري شقایق او سمندري کب هم په کې شاملېږي. د سمندري شقایقونو پر خلاف مرجانونه څه ناڅه کلک کاربونېټي سکلېټونه ترشح کوي چې له مرجان سره مرسته کوي او خوندي یې ساتي. اکثره ډبرې په ګرمو، کم‌عمقه، رڼو، لمرینو او څپاندو اوبو کې ښه وده کوي. مرجاني ډبرې د لومړي ځل لپاره ۴۸۵ میلیونه کاله مخکې د ارډویسین دورې په لومړیو وختونو کې را څرګندې شوې او د کامبرین دورې د میکروبي او سفنجي ډبرو ځای یې ونیو.
د خپرېدلو نظريه
ګډې نښې او د ترتيب يا لړۍ معادلې
I = I0e-QΔx = undefined = I0e – σ (Δx) = undefined
د لومړۍ ليکې يا نظم پورتنی عادي تشخيصوونکې توازن د بڼې حل لارې لري:
قشر (ځمک‌پوهنه)
د ځمکې قشر
د ځمکې قشر له ځمکې څخه بهر یو نازک پوښ دی چې د ځمکې څه کم ۱ سلنه حجم جوړوي. دا برخه د لیټوسفیر پورتنۍ برخه ده. لیټوسفیر د ځمکې د لایو وېش دی چې قشر او د پوښ پورتنۍ برخه په کې شاملېږي. لیټوسفیر پر هغو ټکټونیکي تختو ماتېږي چې حرکت کوي او په دې توګه تودوخه د ځمکې له داخل څخه فضا ته لېږدي.
عبدالقادر (افغان کمونېست)
د پرچمي حکومت غړیتوب
وروسته له هغه چې شوروي اتحاد په ۱۹۷۹ زکال کې په افغانستان برید وکړ او حفیظ الله امین ووژل شو، قادر د ببرک کارمل د نوي واکمن شوي حکومت له خوا له بنده راخوشی او په ګوند کې هغه سیاسي ځایګی ورکړل شو چې له بندي کېدو وړاندې یې درلود. نوموړي بیا ځلي د ببرک کارمل په کابینه کې د ملي دفاع د وزیر (۱۹۸۲- ۱۹۸۵ زکال) په توګه خدمت وکړ.
لایمن فرانک باوم
د ښځو د رایو ورکولو مدافع
د ماتلیدا جاسلین ګیج د بنسټ څخه سالی روش واګنر د اوز حیرانونکې مور (The Wonderful Mother of Oz) په نامه کتاب خپور کړ او دا یې توضیح کړه چې څه ډول د ماتلیدا ګیج فیمنیستي سیاستونه په ډېرې زړه سواندۍ سره د باوم له خوا اوز کتابونو ته لار موندلې. د هغه مهال د رایو د حق له ملاتړ کوونکو سره د باوم اړیکې ښيي چې هغو تر ډېره د باوم The Marvelous Land of Oz کتاب ته الهام وربخښلی. په دغه کیسه کې جنرال جینجور د اوز ښار ډېری نجونې او ښځې د ګنډلو له ستنو څخه په ګټې اخیستنې وسله وال پاڅون ته هڅوي؛ هغوی بریالۍ کېږي او نارینه د کور کارونو ترسره کولو ته اړ باسي. جینجور ثابتوي چې یو بې کفایته حاکم دی، له همدې امله شاهزادګۍ اوزما چې له جنسیتي مساوات دفاع کوي بالاخره د هغه پر تخت کښېني. په ۱۹۱۵ زکال کې د هیرلنډ (Herland) په نامه د شارلوټ پرکینز ګیلمن کلاسیکه فیمنیستي ننداره له The Emerald City of Oz(۱۹۱۰ زکال) سره ډېر ورته والی لري، له همدې امله د باوم او ګیلمن ترمنځ اړیکه ګیج ته اړونده بلل کېږي. همدارنګه له اوز ناول هاخوا د باوم نورې لیکنې هم د فیمینیستي او برابري غوښتونکو مطالبو لرونکې دي.
چيسلاو ميلاوس
نسب او د ژوند لومړي کلونه
د دې شريف نسب سره سره، په Šeteniai کې د خپل مورني نيکه په ملکيت کې د شتمنۍ يا لوړې طبقې د دودونو کمښت و. نوموړي د ۱۹۵۵ کال په خپل ناول کې د خپل کوچنيوالي يادونه کړې ده، د دې ناول نوم « The Issa Valley» دی همداراز د « Native Realm» په نوم د ۱۹۵۹ز کال په يادښتونو کې يې هم يادونه کړې ده. په دې اثارو کې، نوموړي د خپلې نيا «جوزيفا» د کاتوليک اغېز، له ادب سره د  مخ پر زياتېدو مينې او د هغه د ابتدايي ويښتابه او په ليتوانيا کې د پولنډي غوره ټولنيز ځای د يو غړي په توګه په ټولنه کې د طبقاتي ونډې په اړه تشریح ورکړې ده.
ديشا پټاني
مسلک
داشا پټاني په لومړي ځل په ۲۰۱۵ کال کې د کیډبري لبنیاتو په یوه اعلان کې راڅرګنده شوه، چې وروسته یې د بریا لاره پرانیستل شوه. له هغې وروسته، هغې په لوفر کې کار وکړ چې دپوري جګنات لخوا لارښود شوی. هغه وروسته د ټایګر شروف سره د بیفکاشا په میوزیک ویډیو کې راڅرګنده شوه. د هغې راتلونکی فلم اېم اېس ډوني :ان ټولډ سټوري په کوم کې چې هغې د دهوني د میرمنې رول لوبولی و، د باکس آفس ډیر مشهور شو.
ویکتور چرنومایردین
روسیې د لومړی وزیر په توګه د
پداسې حال کې چې هغه پر ګیډر (روسي اقتصاد پوه) پراخې نیوکې لرلې، خو بیا یې هم په لویه کچه د ګیډر پالیسیو ته دوام ورکړ. د ۱۹۹۵زکال په اپریل کې یې «زموږ کور – روسیه» په نامه یو سیاسي بلاک جوړ کړ، چې د ۱۰ سلنه رایو او ۵۵ څوکیو په ګټلو سره يې د روسیې د ۱۹۹۵ز کال په پارلماني ټاکنو کې دریم ځای خپل کړ. په ۱۹۹۵ز کال کې، چرنومایردین یو فرمان لاسلیک کړ چې د پړانګانو د ساتنې لپاره یې د ملي ستراتیژۍ د پراختیا غوښتنه کوله. د ۱۹۹۵ز کال د جون په ۱۸مه، د شمیل باسایف په مشرۍ ترهګرو په بودیونوفسک کې له ۱۵۰۰ څخه زیات کسان یرغمل کړل، د چرنومایردین او باسایف ترمنځ خبرې اترې یو جوړجاړي ته ورسېدې، چې د چیچنیا د لومړۍ جګړې لپاره د عطف ټکی وګرځیده. د یرغمل شویو په بدل کې، د روسیې حکومت موافقه وکړه چې په چیچنیا کې به پوځي عملیات دروي او د خبرو اترو لړۍ به پیلوي. کله چې د ۱۹۹۶ کال د نومبر په ۶مه د بوریس یلسین د زړه عملیات روان و، چرنومایردین د ۲۳ ساعتونو لپاره  سرپرست ولسمشر و.
لسمه مخزیږدیزه زریزه
د کرهنې پیل
کرهنې د نړۍ په مختلفو برخو په مختلفو وختونو کې پرمختګ وکړ. په ډیریو ځایو کې خلکو له بهرنۍ مرستې پرته کرهنه زده کړه خو په ځینو ځایو کې لکه لویدیځه اروپا کې مهارتونه له بهر راوړل شول.
هندي سينيما
دادا صاحب فالک د هندي سینما د پلار په توګه پیژندل کیږي. د هند په سینما کې د دادا صاحب فالک د ژوندانه ونډې د لمانځلو لپاره، او په 1969 کې، د دادا صاحب د زېږېدنې سليزه، د هند حکومت د هغه په ویاړ د دادا صاحب فالک ایوارډ پیل کړ. اوسمهال دا جايزه په هند کې تر ټولو ستره جايزه ګڼل کيږي. .
خاموش فلمونه (له 1890 څخه تر 1920 پورې)
د شلمې پیړۍ په لومړیو کلونو کې، سینما په هند کې د خلکو د مختلفو برخو ترمنځ د یوې وسیلې په توګه مشهوره شوه. د سینما ټکټونه د عامو خلکو لپاره په ټیټه بیه ارزانه شوي. د ننوتلو ټکټونو نرخونه لوړ شوي ترڅو مالي توان ته اضافي راحت ورکړي، ځکه چې د تفریحي سینما د ټکټونو دا ارزانه سرچینه په بمبۍ کې په 1 اینه (4 پیسو ) کې په ټیټه بیه کې شتون لري، له همدې امله د سینما لیدونکو د ګڼې ګوڼې کورونه لیدل کیده. په ورته وخت کې، د هندي سوداګریزو سینما محتويات د ډله ایزې غوښتنې سره سم تطبیق شوي. ځوان هندي تولیدونکو په سینما کې د هندي ټولنیز ژوند او کلتور عناصر شاملول پیل کړل. نورو تولید کونکو د نړۍ له ډیری کونجونو څخه نظریات راوړل پیل کړل چې دا ټول د دې لامل شول چې د فلم لیدونکي او په ټوله نړۍ کې د فلم بازارونه د هندي فلم صنعت څخه خبر شي.
ټیکیز (۱۹۳۰ تر ۱۹۴۰ کلونو پورې)
اردشیر ایراني د ۱۹۳۱ کال د مارچ په ۱۴ مه د هند لومړنی فلم الاماره خپور کړ. ایراني د تامل فلم کالیډاس تولید کونکی هم و چې د HMM ریډي لخوا لارښود شوی و ، لومړی د سویلي هندي ژبی فلم یوازې 7 میاشتې وروسته د 1931 کال د اکتوبر په 31 خپور شو. جمی شاستی لومړنی بنګالی ژبی فلم و. په هند کې د "خبرو" له راتګ وروسته، ډیری فلمي ستورو غوښتنه وکړه او د اداکارۍ له لارې د آرامۍ عاید ترلاسه کول پیل کړل. چتور وی ناګیه لومړنی څو ژبی فلم لوبغاړی، سندرغاړی، کمپوزر، پروډیوسر او ډایرکټر و. هغه د هند د پال ماني په نوم پیژندل کیده.
په 1932 کې، د بنګالي فلم صنعت ته د "ټالي ووډ" نوم ورکړل شو ځکه چې د ټلیګونګ نوم د "هالي ووډ" سره تړلی و. Tollygunge هغه وخت د هندي فلمي صنعت مرکز و. ممبۍ وروسته د صنعت د مرکز په توګه ټالیګنګ ته مخه کړه او د "بالیوډ" او د هالیوډ ډیری نورو نومونو ته یې زیږون ورکړ.
د هند د خلکو د تیاتر ټولنه (IPTA)، یو هنري غورځنګ دی چې د کمونیستي تمایلاتو سره، په 1940 او 1950 لسیزو کې بڼه ونیوله. د IPTA ډیری ریښتیني ډرامې، لکه د ویجان بهټاچاریا نوبانا (د 1943 کال د بنګال قحطۍ پر بنسټ) په 1944 کې، په هندي سینما کې د ریالیزم ریښې مهر کړې. د دې مثال د خواجه احمد عباس د دھرتی کی لعل (۱۹۴۶) دی. د IPTA الهام بخښونکي غورځنګ په حقیقت او واقعیت ټینګار کولو ته دوام ورکړ، چې د هند د ځینو مشهورو فلمونو لکه مدر انډیا او پیاسا تولید لامل شو.
د هندي سینما زرین دور
مسلکي بالیووډ. هندي سینما هم بریالۍ وه. د دې دورې د پام وړ فلمونو کې د گرو دت پیاسا (1957) او کاګز پھول (1959) او د راج کپور آواره (1951) او شري 420 (1955) شامل دي. دا فلمونه د هغه وخت ټولنیز موضوعات انځوروي چې د هغه وخت د ښاري کاري طبقې د ژوند سره تړاو لري. ; په آواره کې، ښار د یو خوندور او ښکلي خوب په توګه انځور شوی و، پداسې حال کې چې پیاس د ښاري ژوند په قیمتي تصوراتو نیوکه وکړه. په دې وخت کې ځینې مشهور فلمونه هم جوړ شول لکه د محبوب خان مور هند (1957)، د غوره بهرنۍ ژبې فلم لپاره د اکاډمۍ جایزې لپاره نومول شوی، اصف د مغل اعظم (1960). د وی شانتارام د دو انون باره هات (1957) د هالیوډ فلم The Dirty Dozen (1967) (1967) لپاره هم الهام دی. مادھومتي (۱۹۵۸)، د بیمل رای لخوا لارښود شوی او د ریتوک ګاټک لخوا لیکل شوی، په مشهور لویدیځ کلتور کې د بیا زیږون موضوع ته وده ورکړه. نور مشهور اصلي فلم جوړونکي کمال امروهي او وجې بهټ وو.
سیواجي ګنیسن لومړنی هندي لوبغاړی شو چې نړیواله جایزه یې ترلاسه کړه کله چې هغه د 1960 افریقی آسیا فلم فستیوال کې د غوره اداکار جایزه وګټله او په 1995 کې د فرانسې د حکومت لخوا د لیجن آف آنر کې د شیوالیر جایزه ورکړل شوه. . تامل سینما دراویډیانو په سیاست کې یې خپل نفوذ پریښود ، او ډیری مشهور فلمي شخصیتونه لکه CN انادورای، ایم جی رامچندران، ایم کرونیدي او جیاللتا د تامل ناډو وزیران شول.
د ملګرو ملتونو امنيت شورا
{| class="js-no-interprojets" style="border-collapse:collapse;width:100%;margin:1em; padding-right:6px;font-size:100%;font-weight:bold;font-family:Bahij Nazanin; background:none;" {| border="0" cellpadding="2" cellspacing="2" style="float; margin:.7em" align="left"
د دایمي غړیتوب لپاره نوماند هېوادونه
جاپان، جرمني او برازیل د دغه سازمان د دایمي غړیتوب لپاره نوماندان دي.
اډمنډ هسل
د ځوانۍ کلونه او زده کړه
په ۱۸۸۷ز کال کې هسل له «مالوین سټینشینیډر» سره واده وکړ، دا یو داسې يو ځای والی و چې پنځوس کاله یی دوام وکړ. په ۱۸۹۲ز کال کې د هغوی لور «الیزابیت»، په ۱۸۹۳ز کال کې د هغوی زوی «ګیرارټ» او په ۱۸۹۴ز کال کې د هغوی بل زوی «ولفګانګ» وزیږیدل. الیزابیت په ۱۹۲۲ز کال کې واده وکړ، او ګیرارټ په ۱۹۲۳ز  کال کې؛ خو ولفګانګ د لومړنۍ نړیوالې جګړې د تلفاتو څخه وو. ګیرارټ د قانون فیلسوف شو چې په متحده ایالاتو کې او د جګړې وروسته په اتریش کې د تدريس پر مهال يې د مقایسوي قانون موضوع کې ونډه درلوده.
د فلسفې پروفيسر
هسل له واده وروسته په فلسفه کې خپل اوږد تدریس پیل کړ. هغه په ۱۸۸۷ز کال کې د هال په پوهنتون کې د خصوصی بې معاشه استاد په توګه پیل وکړ. په ۱۸۹۱ز کال کې هغه خپل  «Philosophie der Arithmetik. Psychologische und logische Untersuchungen»  خپرور کړ چې په فلسفه او ریاضیاتو کې يې خپلې پخوانۍ زده کړې پکې انځور کړې وې او د ریاضیاتو د بنسټ په توګه د رواني شرایطو وړاندیز يې وکړ. دې د «ګوتلوب فریج» منفي غبرګون له ځانه سره درلود، چا چې د دې اثر په ارواپوهنه نيوکه وکړه.
په ۱۹۰۱ز کال کې هسل له خپلې کورنۍ سره د «ګاټینجین» پوهنتون ته ولاړ، چیرته چې هغه د غیر معمولي پروفیسور په توګه درس ورکاوه. د دې څخه لږ مخکې د هغه یو لوی کار « Logische Untersuchungen  » (هال، ۱۹۰۰-۱۹۰۱) خپور شو. لومړی ټوک د "خالص منطق" په اړه تجربه لرونکي انعکاس لري چې په هغې کې په احتیاط سره "ارواپوهنه" ردوي. دا کار په ښه توګه تر لاسه شو او د هغه سیمینار موضوع شوه چې د «ویلهیم ډیلټي» له خوا ورکړل شوی و. هسل په ۱۹۰۵ز کال کې برلین ته د «ډیلتهي» لیدو لپاره سفر وکړ. دوه کاله وروسته په ایټالیا کې هغه د خپل الهام بخښونکي زاړه ښوونکي «فرانز برینټانو» او د ریاضي پوه «کانسټنټین کاراتوډوري» سره لیدنه وکړه. «کانټ» او «ډیکارت» هم اوس د هغه په فکر اغیز درلود. په ۱۹۱۰ز کال کې هغه د «لوګوس» ژورنال شريک مدیر شو. په دې موده کې هسل د داخلي وخت شعور په اړه درسونه وړاندې کړل چې څو لسیزې وروسته د هغه پخواني شاګرد «هیډیګر» د خپرولو لپاره اصلاح کړل.
جان-فرانسوا لايوتارد
د ژوند لومړي کلونه، زده کړه ييز شاليد او کورنۍ
د دويمې نړيوالې جګړې پر مهال د پاريس د ازادۍ په پړاو کې «ليوتارډ» د طبيب په توګه کار وکړ او د ۱۹۴۰ز لسيزې په وروستيو کې يې ډېر ژر په «سوربون» کې د فلسفې زده کړه پيل کړه، له دې وړاندې دوه ځلې په ډېرې عالي « École normale supérieure» کې د داخلې په ازموینه کې ناکام شو. د هغه د ۱۹۴۷ز کال د DES رساله، د کومې نوم چې «د يو اخلاقي تصور په توګه بې حسي» (L'indifférence comme notion éthique) و، د « Zen Buddhism, Stoicism, Taoism» او « Epicureanism» کې د بې حسۍ او لا تعلقۍ د بڼو تحليل وړاندې کوي. په ۱۹۵۰ز کال کې، ليوتارد په فرانسوي الجزاير کې په «کستانتاين» کې د فلسفې د استاد په توګه دنده پيل کړه، خو په ۱۹۵۲ز کال کې بېرته اصلي فرانسې ته راستون شو، څو په «لافليچي» کې د «پرايټيني» په پوځي اکاډمۍ کې د ښوونکي په توګه کار وکړي، چېرته چې نوموړي په ۱۹۵۴ز کال کې خپور شوی د «فينومينولوجي» په اړوند يو لنډ اثر ولیکه. ليوتارد په ۱۹۵۹ز کال کې بېرته پاريس ته ولاړ، څو په «سوربون» کې د ښوونکي په توګه کار وکړي: له دې وخت (۱۹۶۴) د «ولې فلسفي شوی؟» په نوم د هغه تعارفي درسونه د هغه له مړيني وروسته خپاره شول. په ۱۹۶۶ز کال کې د «نانټيري» په نوي درسګاه کې د تدريس لپاره له تګ وروسته، «ليوتارد» د ۱۹۶۸ز کال د مارچ په دوه ويشتمه او د مۍ مياشتې له هنګامې څخه وروسته پېښو کې برخه واخسته. په ۱۹۷۱ز کال کې، ليوتارد د خپلې لیکنې «ډسکورس» په مټ دولتي دوکتورا تر لاسه کړه، کوم چې د «مايکل ډوفرين» لاندې شمېرل کېږي – دا اثر په همدې کال خپور شوی و. ليوتارد له « Gilles Deleuze» سره يو ځای د «وينسينيس» په تجرباتي پوهنتون کې چې وروسته د «پاريس ۸» په نوم يادېده، د ۱۹۷۰-۷۱ز کال په تعليمي کال کې، د فلسفې په څانګه کې داخله واخسته. نوموړي په ۱۹۴۸ز کال کې له خپلې لومړۍ مېرمنې «اينډری می» سره واده وکړ چې له هغې يې دوه بچيان هر يو «کورنين او لانس» درلودل، وروسته يې په ۱۹۹۳ز کال کې د دويم ځل لپاره له «ډولورس ډيزيک» سره واده وکړ چې هغه يې د «ډايويډ» په نوم زوی مور وه (څوک چې په ۱۹۸۶ز کال کې زېږېدلی و).
د اوسپنې زمانه
داسې انګېرل  کېږي چې د هند په نیمه وچه کې، د اوسپنې زمانه د خړو رنګ شوو کلالیو د دود له خوا د اوسپنې له کارلو سره پیل شوه. وروستي اټکلونه ښیي چې دا زمانه له میلاد نه مخکې د ۱۵ پېړۍ څخه پیل او تر درېیمې پېړۍ د اشوکا تر واکمنۍ پورې یې دوام وکړ. د "اوسپنې د زمانې" د اصطلاح کارونه د سویلي، ختیځې او سویل ختیځې آسیا په لرغونپوهنه کې د لویدیځې یوریشیا په پرتله خورا وروستۍ او لږ معمول ده. په چین کې، لیکل شوی تاریخ د اوسپنې د کارولو له رسېدو څخه وړاندې پیل شوی، نو دا اصطلاح ډېره لږ کارول کېږي. د ساحل (د سوډان سیمه) او د افریقا د سویلي صحرا له دریګوني سیسټم څخه بهر ده، چې په دې ځای کې د برونزو زمانه شتون نه لري، خو د "اوسپنې زمانې" اصطلاح کله ناکله د د پخوانیو دودونو، لکه: د نایجیریا د نوک دود، له خوا د اوسپنې د کار کولو لپاره کارول کېږي.
انساني ایکولوژي
انساني ایکولوژي یوه منځ رشته‌يي او ګڼ رشته‌يي څانګه ده چې د انسانانو او طبیعي، ټولنیزو او مصنوعي چاپېریالونو تر منځ اړیکې څېړي. د انساني ایکولوژۍ فلسفه او څېړنه په ایکولوژۍ، جغرافیه، ټولن‌پوهنه، ارواپوهنه، انسان‌پوهنه، زولوژۍ، اپيډمیولوژۍ، عامه روغتیا، کورني اقتصاد او نورو برخو کې له پرمختګونو سره یو پراخ تاریخ لري.
د اوسپنې زمانه
د پېښو ترتیب
د اوسپنې د زمانې د دود ځانګړتیا له پولادو څخه د وسایلو او وسلو لوی تولید دی، په ځانګړې توګه هغه الیاژونه چې د وزن له مخې نږدې د ۰.۳۰ سلنه او ۱.۲ سلنه ترمنځ د کاربن ترکیب لري. یوازې د کاربن پولادو د تولید وړتیا چې د اوسپنې لرونکو فلزاتو پوهه یې را منځ ته کوي، د داسې وسایلو یا وسلو لامل کېږي چې د برونزو سره برابر یا تر هغه غوره وي. د پولادو کارول هر څومره چې په اقتصاد پورې تړاولري، همدومره د فلزاتو د پوهې په پرمختګونو پورې اړه لري. په لومړیو کې پولاد، د اوسپنې په وېلې کېدو سره ترلاسه کېدل.
اټو بریمر
کډوالي، بانکوالي او بیر
اډولف او اټوبریمر تر ۱۹۰۱ ز کال کې د شمیټ په بیر کې ۲۵ سلنه ونډه درلوده.
د پاچايي نظام له منځه وړل
د پاچايي نظام (بادشاهت) له منځه وړل يا د شاهي حکومت مخالفت يو قانوني يا انقلابي خوځښت دی، څو په حکومت او عموماً په ميراثي نظام کې پاچايي عناصر له منځه يوسي.
کورنۍ جګړه او د انګلستان جمهوريت
د «اوليور کروم ويل» په مشرۍ په ۱۶۴۹ز کال کې، پاچا لومړی چارلس د لوړ خيانت له امله محاکمه شو، مجرم وبلل شو او اعدام شو. په دې سره د انګلستان کورنۍ جګړه پای ته ورسېده، په پايله کې يې د انګلستان پارلمان د انګلستان پاچايي نسکوره کړه او د انګلستان د جمهوريت پړاو يې پيل کړ (کوم چې د درې پاچاييو د جګړې په نوم پېژندل کېږي). يوولس کاله وروسته، په ۱۶۶۰ز کال کې، محدوده  پاچايي بېرته پر ځای کړای شوه، خو د خپلواک پارلمان له خوا اداره کېده.
افريقا
مداګاسکر
د سياسي اقتصاد نيوکه
نن ورځ د سياسي اقتصاد ګڼې نيوکې شته، مګر هغه څه چې په دوی کې ګډ يا مشترک دي، د هغه څه نيوکه ده چې د سياسي اقتصاد منتقدين يې ديني عقيده بولي. د بېلګې په ډول: د اړينې او ترانس تاريخي ټولنيزې ټولۍ په توګه د اقتصاد ادعاوې.
راسکين “Ruskin”
راسکين ناتوليدي شتمنۍ ته د اشارې کولو په موخه د “Illth” اصطلاح هم رامنځته کړه. ياده اصطلاح لکه څرنګه چې ناروغ “Ill” د ښه “Well” ضد دی، د شتمنۍ چپه يا برعکس مانا لري. نوموړی نن ورځ د يو سياسي مفکر په توګه سم نه پېژندل کېږي، مګر کله چې په ۱۹۰۶ز کال کې د کاګرو د پارلمان د غړي له لومړي نسل څخه يو ژورنالېست وپوښتل، چې کوم کتاب دوی تر ټولو زيات هڅولي دي، نو له شک پرته د جدول د پورتني کتاب په توګه د راسکين “Unto This Last” نومي کتاب ځواب ورکړل شو. [...] د شتمن کېدلو هنر په عام مفهوم په بشپړ ډول يا د ځان لپاره د زياتو پيسو د راټولولو وروستی هنر نه دي، مګر د پلان جوړولو هنر دی، چې زموږ ګاونډيان يې ښايي لږ ولري. په کره شرايطو کې دا «زموږ په خوښه د زيات نه زياتې نابرابرۍ د رامنځته کولو هنر» دی.
مارکس
کارل مارکس په ۱۹ پېړۍ کې ښايي د خپل «د سياسي اقتصاد نیوکه» نومي درې ټوکه کتاب په درلودلو سره د سياسي اقتصاد خورا نامتو نيوکه کونکی وي؛ ياد کتاب د مارکس د خورا نامتو کتابونو له ډلې څخه دی. که څه هم د مارکس ملګري فردريک انګيلس په ۱۸۴۴زکال کې «د سياسي اقتصاد د نیوکې ځانګړتياوې» تر سرليک لاندې کتاب له مخې د سياسي اقتصاد نيوکه کې ښکېل شو، چې د هغه څه په بنسټ ايښودنه کې يې مرسته وکړه، چې مارکس غوښتل په اړه يې نور هم مخکې لاړ شي. د مارکس د سياسي اقتصاد نيوکه د توليد حالت او د بورژوا ټولنې د نظريې څېړل او سپړنه او د هغې د رښتينې بېلېدنې نيوکه رانغاړي، چې هغه بنسټيز اقتصاد دی. د بېلګې په ډول: ټولنيزې ټولۍ په هغه څه کې شته، د کوم لپاره چې مارکس د توليد پانګوال حالت دی. لکه: مجرد يا ذهني کار. مارکس د سياسي اقتصاد د لرغونتياوو خلاف د ښکاره پديدو د ايډيالوژيکي پردې د پورته کولو او د معيارونو ټاکلو، منلو حقيقتونو، ټولنيزو اړيکو، بنسټونو او داسې نورو هغو عواملو په اړه اندېښنه درلوده، چې پانګه بيا توليدوي.
په افغانستان کې ټاکنې
۱۹۹۲ کال
د شوروي د پوځونو له وتلو او د ۱۹۹۲ کال د اپرېل په میاشت کې د کمونیستي حکومت له نسکورېدو وروسته، د ۱۹۹۲ کال په ډسمبر کې د ولسمشرۍ لپاره غیر مستقیم انتخابات ترسره شول. د صدراعظم تر مشرۍ لاندې، د ۱۹۹۳ کال د جون په میاشت کې یو موقت حکومت جوړ شو.
۲۰۰۴ کال
د بن د ۲۰۰۱ کال د تړون پر بنسټ، ټاکل شوې وه چې افغانستان په ۲۰۰۴ کال کې ولسمشریزې او پارلماني ټاکنې ترسره کړي، تر څو د ۲۰۰۱ کال په ډسمبر کې د امریکا په ملاتړ د حامد کرزي تر مشرۍ لاندې د انتقالي حکومت ځایناستی شي. ولسمشریزې ټاکنې په ۲۰۰۴ کال کې ترسره شوې، خو پارلماني ټاکنې د ۲۰۰۵ کال د سپټمبر تر نیمايي پورې ترسره نه شوې. حامد کرزي په ٥٥،٤ سلنه رايو او د ټولو کانديدانو په پرتله درې چنده زياتې رايې ترلاسه کړې.
۲۰۰۵ کال
د رای ورکونکو ګډون شاوخوا ۵۰ سلنه اټکل شوی و، چې د ۲۰۰۴ کال د اکتوبر د ولسمشریزو ټاکنو په پرتله خورا کم و. دا د افغانستان د نوي ټاکنیز قانون پر بنسټ د رسمي ګوندونو د نشتوالی له امله و، چې په زیاتره حالاتو کې روښانه نه وه چې رایه ورکوونکي چاته رایه ورکوي.
۲۰۰۹ کال
ملګرو ملتونو او د ټاکنو رسمي څارونکو د اګست په ۲۰نېټه د ټاکنو په لومړي پړاو کې د رایې ورکوونکو ګډون یوازې د ۳۰ او ۳۳ سلنه تر منځ ښودلی و.
۲۰۱۰ کال
راتلونکې پارلماني ټاکنې د ۲۰۱۰ کال د سپټمبر په ۱۸ مه ترسره شوې. د افغانستان لپاره د ملګرو ملتونو د سرمنشي ځانګړي استازي او په افغانستان کې د ملګرو ملتونو د مرستندویه پلاوي (یوناما) مشر سټیفن ډی میستورا د ۲۰۱۰ کال د جولای په میاشت کې دا ټاکنې د "ټولو ستونزو مور" وګڼلې. هغه وویل، «دا د سویس انتخابات نه دي، دا د افغانستان انتخابات دی». هغه وویل چې دا پېښه د لویدیځ د ډیموکراسۍ د تعریف سره سمون نه لري. له ۲۶۰۰ څخه زیات نوماندان، د ۴۰۰ څخه د زیاتو میرمنو په ګډون، د چوکۍ لپاره نوماندان وو.
بینجامین هاریسون
ټیکنالوژي او سمندري ځواک عصري کول
د هریسون د واکمنۍ پر مهال، متحده ایالاتو د ساینس او ​​​​ټیکنالوژۍ په برخه کې خورا پرمختګ وکړ. هریسون د لومړي ځل لپاره د اډیسون برېښنا شرکت له خوا په سپینه ماڼۍ کې برېښنا نصب کړه، خو هریسون او د هغه مېرمن به  د برېښنا د نیولو له وېرې د څراغونو سویچونو ته لاس نه وروړ او ډېری وختونه به د څراغونو په رڼا کې ویده کېدل. هریسون د خپلې  واکمنې پر مهال د هېواد  د سمندري ځواک د لا پیاوړتیا په موخه له ټکنالوژي نه لویه ګټه پورته کړه. کله چې هغه ولسمشر شو په سمندر کې یوازې دوه جنګي بېړۍ وې. هغه په ​​خپله پرانیستونکې وینا کې وویل:« د کافي شمېر جنګي بېړیو او د هغوی د اړتیا  وړ وسلو جوړول باید په چټکۍ سره پرمختګ وکړي ». د هریسون د سمندري ځواکونو وزیر بینجامین ایف ټریسي د بېړیو د ګړندی جوړولو مشري کوله او د یوه کال په اوږدو کې یې د انډیانا، ټیکساس، اوریګون او کولمبیا د جنګي بېړیو د جوړولو لپاره د کانګرس تصویب ترلاسه کړ. د کارنیګي شرکت په مرسته، څه کم لس پولادي عصري جنګي بېړۍ جوړې شوې، چې په دې ډول متحده ایالات په یو لوی سمندري ځواک بدل شول. له دې بېړیو نه اووه یې د هیریسون د مودې په لړ کې پیل شوي وې.
له ولسمشرۍ نه وروسته (۱۸۹۳ز کال– ۱۹۰۱زکال)
په ۱۸۹۸ زکال کې یې د بریټانیا - ګیانا په سرحدې شخړه کې د وینزویلا جمهوریت  له خوا د وکیل په توګه دنده تر سره کړه، چې په یوې نړیوالې محاکمې باندې هوکړه وشوه او په دې اړه یې یو ۸۰۰ مخیز لنډیز وړاندې کړ او پاریس ته یې سفر وکړ، هلته یې د وینزویلا په استازیتوب په محکمه کې له ۲۵ ساعتونو نه  زیات وخت تېر کړ. که څه هم هغه یاده  قضیه له لاسه ورکړه، خو د هغه قانونی استدلال هغه  ته نړیوال شهرت ورکړ. په ۱۸۹۹ زکال کې هریسون په هاګ کې د سولې په لومړی کنفرانس کې هم ګډون وکړ.
هریسون یو فعال پروټیسټ و او د انډیاناپولیس پروټیسټانو په کلیسا کې د مشر او د ملي پروټیسټان په عمومي مجلس کې  د ځانګرې کمېټې د غړي په توګه پاتې شوی ده ، خو مخکې له دې چې په یاده کمېټه کې خپله رایه وکاروي مړ شو.
گیورگي تاتاریسکو
لومړنی ژوند او سیاست
تاتاریسکو د رومانیا په ترګوژي ښار کې وزېږېد او په کرایووا کې یې د لومړي کارل په عالي لیسه کې زده کړې وکړې. وروسته فرانسې ته ولاړ او په ۱۹۱۲ زکال کې یې د پاریس له پوهنتون څخه دوکتورا ترلاسه کړه؛ هغه د خپلې دوکتورا پای لیک د رومنیا د پارلماني سیستم (Le régime électoral et parlementaire en Roumanie) تر عنوان لاندې بشپړ کړ. هغه د تودور په نوم یو زوی او د ساندا په نوم یوه لور لرله (په ۱۹۴۰ زکال کې یې له وکیلې اولیس نګروپونتس سره واده وکړ).
په کاناډا کې فیمینېزم
سقط
په کاناډا کې د فیمینېزم د دویمې څپې د فعالینو تر ټولو مهمه اندېښنه د جنین سقط ته لاسرسی موندل و. تر ۱۹۶۹ زکال پورې د جنین سقط د جزایي قانون له مخې یو جنايي جرم و؛ له همدې امله به ډېری ښځې په پټه سره د دغه عمل د ترسره کولو له امله مړې کېدلې. د دغو لاملونو له امله په ۱۹۶۹ زکال کې د کاناډا پارلمان د جزایي قانون په اصلاح شوې بڼه، ۱۹۶۸- ۱۹۶۹ کې د جنین سقط قانوني چاره وبلله.
هنري برګسون
د برګسون لوی شهرت په فرانسه کې لانجه رامنځته کړه، هلته یې نظرونه د جمهوريت غوښتونکو چارواکو له خوا د منلي سیکولر او ساینسي چلند ضد ګڼل کېدل.
تعلیم او مسلک
کله چې برګسون په لېسه کې ؤ، د خپل علمي کار له امله یې جایزه وګټله او بله جایزه یې د ریاضي یوې مسئلې د حل له امله په ۱۸۷۷ کال کې کله چې اتلس کلن ؤ، وګټله. د هغه حل راتلونکي کال په Nouvelles Annales de Mathématiques جورنال کې خپور شو. دا د هغه لومړی چاپ شوی اثر ؤ. د لږ زړه نازړه توب وروسته چې آیا خپل مسلک یې د علومو په برخه کې وي یا د انسانیت په برخه کې، هغه دوهمې ټاکنې په ګټه پرېکړه وکړه، چې د هغه د ښوونکو د خپګان لامل شو. کله چې نولس کلن ؤ، نورمال عالي لېسې ته یې لاره پیدا کړه. د دې دورې په جریان کې یې د هربرټ سپینسر په هکله لوستنې وکړې. هلته یې د لیسانس سند ترلاسه کړ او په دې پسې يې له پاریس پوهنتون څخه په ۱۸۸۱ کال کې د فلسفې د اګریګیشن سند ترلاسه کړ.
کلرمون-فران ته د برګسون له راتلو یو کال وروسته، هغه د لوکرتیوس (Lucretius) څخه د نقل قولونو د یوې نسخې د خپرولو لارې، د ډي ریرم ناتورا (De Rerum Natura) د شعر دیوان په انتقادي مطالعې سره چې د Extraits de Lucrèce په نوم خپور شو او همدارنګه د یاد شاعر د ماده پاله نړۍ پېژندنې (materialist cosmology) په انتقادي مطالعې سره (۱۸۸۴)، چې تکراري نسخې یې د فرانسوي ځوانانو ترمنځ د کلاسیک آثارو په وده کې ارزښت تاییدوي، په بشري علومو کې خپله وړتیا ښکاره کړه. کله چې برګسون د خپل هېواد په دې برخه ( د اوورن په سیمه) کې درس ورکاوه او ویناوې یې کولې، د شخصي مطالعې او اصلي کار لپاره یې وخت وموند. هغه د وخت او آزاد هوډ خپله مقاله ترتیب کړه، چې د ارسطو په هکله د لاتیني لنډې مقالې (Quid Aristoteles de loco Sensrit، "په ارسطو کې د ځای مفهوم په اړه") سره یې وسپاره، دا لاتیني مقاله د هغه د ډوکتورا درجې لپاره وه چې د پاریس پوهنتون له لوري په ۱۸۸۹ کال ورکړل شوې وه. دا اثر په همدې کال کې د فیلکس الکان له خوا خپور شو. هغه په کلرمون-فران کې د سقراط څخه مخکې فلسفه، په ځانګړې توګه د هیراکلټ په اړه کورسونه هم دایر کړل.
پلاستيک کارت
غیر برېښنایی امنیت ځانګړتیاوې
پلاستيکي کارتونه کېدای شي د لاندې امنیتي ځانګړتیاوو سره چاپ شي، ځینې یې شخصي مالومات هم لري، نور یوازې د جعل ضد وسایلو په توګه کار کوي:
عثماني یونان
عثماني یونان یوه څو توکمیزه ټولنه وه، خو د عثماني دولتونو سیسټم  د عصري لوېدیځ څو کلتوریزم مفکورې سره سمون نه درلود.همدارنګه یونانیانو ته امتیازات او ازادي ورکړل شوه، خو د عثماني اداري پرسونل له ناوړه چلند سره مخ شول، چې مرکزي حکومت یې یوازې له لرې نه کنټرول کاوه. دغه راز یونانیانو د سیاسي خپلواکۍ له لاسه ورکولو سره سره،  په سوداګرۍ کې بر لاسې و. لکه څنګه چې په ۱۵مه او ۱۶مه پېړۍ کې د عثماني واکمنۍ له ځواکمنېدو سره د مدیترانې سمندر د یونان د کښتیو لپاره خوندي ځای وبلل شو او د یونان د کښتیو مالکان د سترواکۍ سمندري بار وړونکي شول، چې ډېرې ګټې یې هم ترلاسه کړې، خو د لیپینټو په جګړه کې د عثماني ماتې وروسته یوناني کښتۍ زیاتره د کاتولیکانو (په ځانګړې توګه هسپانوي او مالتي) سمندري غلو له خوا د سختو بریدونو سره مخ شوې.
د لبنان تاریخ
د لبنان تاریخ د لبنان د معاصر جمهوریت تاریخ او د سوریې او لبنان لپاره د فرانسې تر ملاتړ لاندې د لوی لبنان وروستی ظهور او د معاصر دولت تر پوښښ لاندې د سیمې پخوانی تاریخ تر پوښښ لاندې نیسي.
لرغونی نږدې ختيځ
فنیقیانو بېلابېلې مستعمرې په مدیترانه کې جوړې کړې. د دوی ترټولو مشهور یې کارتاج په اوسني تونس کې او قادس په اوسنی هسپانیه کې وو.
د اسپانيې کلتور
ادب
د «اسپانوي ادب» له اصطلاح څخه موخه په اسپانوي ژبه ليکل شوي ادبيات دي، د اسپانويانو او لاتياني امريکا د لیکوالانو له خوا د ليکل شويو ادبياتو په ګډون. په دې کې به اسپانوي شاعري، نثر او ناولونه شامل وي.
خېبرپښتونخوا د سماجی بهبود محکمه
د محکمه سماجي بهبود د ډائريکټريټ تنظيمي ډهانچه
د ضلعې دفترونو احتساب کول
ښځه او ميډيا
د ښځو د عزت لپاره کميشن
د انسان مغز
دماغ اکبر د مغزو د ساقې په واسطه له شوکي نخاع سره وصلېږي. د مغزو ساقه له منځني مغز، پونز او د مغزو له پیا، یا مډولا څخه جوړه شوې. دماغ اصغر بیا د درې جوړو عصبي ریښو په واسطه چې cerebellar peduncles ورته ویل کېږي د مغزو له ساقي سره وصلېږي. په دماغ اکبر کې دننه بطني سیسټم له څلورو له یوبل سره تړلو بطنونو څخه جوړ دی چې په کې نخاعي مغزي مایع تولید کېږي او دوران کوي. د مغزو تر قشر لاندې څو مهمو جوړښتونو کې تالاموس، ایپي تالاموس، پینه آل غده، هیپوتالاموس، هیپوفیز غده او ساب تالاموس شاملېږي؛ په لیمبیک جوړښت کې آمیګډال او هیوکامپس؛ کلاسټروم، د قاعده يي عقدو ګڼ شمېر هستې؛ قاعده یي امامي دماغ او د بطني سیسټم چاپېر درې غړي شتون لري. په مغزي حجراتو کې نیورونونه او ګلیال ملاتړ کوونکی حجرات شامل دي. په مغزو کې له ۸۶ ملیارده څخه زیات نیورونونه او د همدې شمېر شاوخوا نور حجرات شتون لري. د مغزو فعالیت د عصبي انتقال کوونکو او نیورونونو د اړیکو پر بنسټ عصبي محرکاتو ته د ځواب پر مهال شونی کېږي. نیورونونه د عصبي مسیرونو، عصبي مدارونو او پیچلي شبکوي سیسټم د جوړولو په موخه له یوبل سره نښتي دي. ټول دغه مدارونه د عصبي لېږد د بهیر په واسطه هدایت کېږي.
ګلادیاتور (توره وهونکی)
سرچینې
ځینې عصري پوهان، د انځوریزو شواهدو د بیا ارزونې پر بنسټ د لوبو او ګلادیاتورانو لپاره د کمپاني سرچینه، یا لږ تر لږه پور سرچینه ملاتړ کوي. کمپانیا د لومړنیو نامتو ګلادیاتوري د ښوونځي (ludi) کوربه وه. د پستوم په کمپاني ښار کې (له میلاد نه مخکې په  څلورمه پېړۍ کې) په قبرونو نقاشۍ، له هېلمټ خولیو، نیزو او سپر سره جوړه جنګیالي ښیي چې د خونړیو مراسمو د جنازې په سکوت کې دي چې دا رومي ګلادیاتوري لوبې اټکل کېږي. له دې انځورونو سره په پرتله، په ایتروس کې د قبر انځورونو پر بنسټ شواهد ناتایید شوي او وروستي دي. د پستوم په قبرونو نقاشۍ کېدای شي د یو زیات پخواني دود د دوام استازیتوب وکړي، چې د ۸ پېړۍ مخکې له میلاد نه د یوناني استعمارونو څخه ترلاسه شوي یا په میراث پاتې دي.
ویلیام ګاډوین
د ژوند لومړني کلونه او زده‌کړه
ګاډوین د کمبریج‌شایر د اېلي ټاپو په وېسبیچ کې زېږېدلی دی. پلار یې «جان ګاډوین» او مور یې «انې ګاډوین» نومېده. پلار او مور یې دواړه د ټولنې له منځنۍ طبقې څخه وو. د ګاډوین کورنۍ په کلکه پر کالوینیزم ولاړ وو. ګاډوین دیارلس خوېندي وروڼه وو، او هغه اووم ماشوم ؤ. د ګاډوین مور له یوې بډایې کورنۍ وه، خو د تره د ناپامۍ له‌امله یې، د کور شتمنۍ تالا شوه. خو له نېکه‌مرغه، پلار یې یو ځیرک سوداګر او په بالتیک سمندرګي کې په سوداګرۍ بوخت ؤ. د ګاډوین پلار، د نورفولک په ګېستویک کې د رسمي کلیسا یو مخالف کاهن ؤ، په ځوانۍ کې مړ شو او هېڅ‌کله یې د خپل زوی په زړه کې ځای ونه‌موند؛ خو د نظرونو له ګڼ‌شمېر اختلاف سره، سره، خو ګاډوین او مور تل یو بل ته ګران وو.
له ماري وولستونکرفت سره واده
ګاډوین له ماري وولستونکرفت سره، د لومړي ځل لپاره، د خپرندویې ټولنې مسوول کور کې ولېدل. هلته جوزېف جانسن یوه بل لیکوال، ټوماس پېن ته د شپې له‌خوا مېلمستیا کړې وه او کلونه وروسته ګاډوین ووېل چې په هغه شپه ما له پېن څخه ډېر کم څه واورېدل او ټول پام مې ماري ته اړولی ؤ؛ هغه د څو کلونو لپاره بیا ماري ونه‌لېدله. په دغه موده کې، ماري فرانسې ته ولاړه ترڅو په خپل سترګو د فرانسې ستر اوښتون وویني؛ هغې له یوه امریکایي اتل څېړونکي «ګېلبرت ایملې» څخه د «فني اېملي» په نوم یو ماشوم درلود. د ګېلبرت اېملي د یوه سوداګریز سفر په ترڅ کې، ماري سکاندیناویا ته ولاړه او د دغه سفر په هکله یې څه موده وروسته یو کتاب خپور کړ. ګاډوین دغه کتاب ولوست، او موده وروسته یې ولیکل: «که په نړۍ کې داسې یو کتاب وي چې یو سړی پر لیکوالې باندې مین کړي، نو ما ته داسې ښکاري چې دا به همهغه کتاب وي».
الن ګېنزبرګ
ګېزبرګ د ویتنام له جګړې نیولې د تریاکو تر جګړې پورې د هر څه پر وړاندې د لسیزو په سیاسي اعتراض کې ګډون وکړ. د هغه شعر «سېپټمبر د جېسور پر سړک» د بنګالي کډوالو ناوړه حالت ته خلکو پام ورواړوه چې د ۱۹۷۱ کال د نسل‌وژنې له امله کډوال شوي وو، دا شعر د هغه څه بېلګه ده چې ادبي منتقد لېن ونډلر د «امپراتورۍ سیاست» او «د کمزور ځورونې» پر وړاندې د ګېنزبرګ د اعتراضي ټینګار په توګه تشرېح کړ. د امریکا د سقوط په نوم د هغه ټولګې په ۱۹۴۷ کال کې د شعر د کتاب ملي جایزه خپله کړه. هغه په ۱۹۷۹ کال کې د ملي هنرونو د کلپ د سرو زرو مډال ترلاسه کړ او د امریکا د هنر او ادب اکادمۍ ته يې لار مونده. هغه په ۱۹۹۵ کال کې د خپل شعري کتاب «دنياوي ښه راغلاست» لپاره چې د ۱۹۸۶-۱۹۹۲ کلونو تر منځ خپور شوی د پوليټزر جایزې وروستی نوماند و.
امريتا اروړا
امریتا ارورا Amrita Arora (زېږېدنه: 31 جنوري 1978) یوه هندي فلمي اداکاره ، ماډله، د تلویزیون کوربه او VJ ده. امریتا ارورا د بالیووډ اداکارې او کوربه ملایکا ارورا خور ده.
د آیرلنډ بهرنۍ اړیکې
بریتانیا
په ۱۹۶۹ کال کې د کړکیچونو له پیل راهیسې، دواړو حکومتونو هڅه وکړه چې تاوتریخوالی پای ته ورسوي. د ۱۹۷۳ کال د سنینګډیل تړون او د ۱۹۸۵ کال د انګلو - آیرلنډ تړون د دې بهیر ارزښتمن ګامونه وو. دواړو هېوادونو په ۱۹۹۸ کال کې، نېکمرغه جمعې تړون لاسلیک کړ او اوس دواړه د سیمې د ستونزو د حل لپاره نږدې همکاري کوي. د آیرلنډ د اساسي قانون ۲ او ۳ مادې، د دې هوکړې د یوې برخې پر بنسټ تعدیل شوې، چې د خاورې د ادعا پر ځای، د آیرلنډ د ټاپو د خلکو د یوالي هیله راوړل شوې ده. د نېکمرغه جمعې د تړون د یوې برخې پر بنسټ، دواړه دولتونو د خپلو اړوندو نومونو په اړه خپله شخړه پای ته ورسوله: یعنې آیرلنډ او لویه بریتانیا او شمالي آیرلنډ. دواړو هوکړه وکړه چې د یو بل سم نوم ومني او ویې کاروي.
د بریتانیا په شمال لوېدیځ کې د سیلفیلډ اټومي سوندتوکو د بیا پروسس جنجالي تاسیسات هم د دواړو حکومتونو ترمنځ د شخړې مسله ده. د آیرلنډ حکومت د سمندر د قانون په اړه د ملګرو ملتونو د کنوانسیون پر بنسټ د بریتانیا حکومت پروړاندې دوسیې په پرانیستلو د دې تاسیساتو د بندولو په لټه کې دی. خو د اروپا د عدالت محکمه دې پایلې ته ورسېده چې دوسیه باید د اروپايي ټولنې د قانون له مخې حل شوې وی. که څه هم په ۲۰۰۶ کال کې، دواړه هېوادونه یوې دوستانه هوکړې ته ورسیدل چې د آیرلنډ د رادیولوژیکي خوندیتوب انسټیټیوټ او د ګارډا سیوچانا (د آیرلنډ د پولیس ځواک) ته یې اجازه ورکړه چې څېړنې ترسره کړي.
سياروي پولې (حدود)
حدود او مهمې نقطې
د ۲۰۰۹ز کال مطالعه کې نهه سياروي حدود پېژندل شوي وو او نويو ساينسي پوهو ته په کتنې سره، څېړونکو د دوی ل منځه د اوو لپاره د اندازې معلومولو ټاکنه وکړه. دا نهه پولې دا دي:
اتشفشان
د ډبرو جوړېدنه
مګما له سړېدو سره جامدېږي او ډبرې ترې جوړېږي. د جوړې شوې ډبرې ډول د مګما په کیمیاوي ترکیب او د سړېدو په سرعت پورې اړه لري. هغه مګما چټکه سړېږي چې سطحې ته له رسېدو سره پر لاوا بدلېږي او په پایله کې د بازالټ په څېر هغه ډبرې جوړوي چې کریسټالونه یې کوچني وي. ځینې دغه مګماوې ښايي ډېرې په چټکۍ سړې شي او اتشفشاني ښيښې (بې کریسټاله ډبرې) جوړې کړي چې ابسیډین یې د بېلګې په توګه یادولی شو. هغه مګما چې تر ځمکه لاندې په نازکو نفوذي کتلو کې نغښتې وي، د ښکاره یا نانغښتې مګما په پرتله په ټکني ډول سړېږي او داسې ډبرې تولیدوي چې کریسټالونه یې متوسط وي. هغه مګما چې تر ځمکه لاندې ډېره پټېږي، همدومره په ټکني ډول سړېږي او په پایله کې د ګرانيټ او ګابرو په څېر هغه ډبرې جوړوي چې کریسټالونه یې لوی وي.
هغه ډبرې چې له مګما سره تړلې دي، ښايي ذوب یا ویلې شي او په مګما کې جذب شي. د مګما د څنګ نورې ډبرې ښايي د مېټامورفیک بدلون په پایله کې بدلې شي، ځکه چې په بېروني جریان کې د حرارت یا حرارتي سیالاتو تر اغېز لاندې راځي.
امريتا پرکاش
حوالې
وېشنيزه:1991 زېږېدنې وېشنيزه:1987 زېږېدنې وېشنيزه:کوشنۍ ليکنې وېشنيزه:هندي ستوري
اتلانتیسیزم
تاریخ
په ۲۱مه پېړۍ کې اتلانتیسیزم د تروریزم او دغه راز د عراق جګړې په لړ کې د پام وړ بدلونونو سره مخ شوی دی، چې تر ټولو اغېز یې خپله د دې لیدلوري او ایډیولوژۍ تکراري پوښتنه ده، چې د اړوندو هېوادونو امنیت ښایي د شمالي اتلانتیک هېوادونو له پولو نه بهر کې د اتحاد او یوالي اقدام ته اړتیا ولري. په ۲۰۰۱ ز کال د سپتمبر میاشتې د ۱۱مې نېټې له بریدونو وروسته ناټو د لومړي ځل لپاره ۵مه ماده تصویب کړه، چې د دې مادې په اساس هر هغه برید چې د دې متحدینو اړوند غړو په یوه هېواد وي، هغه د اړوندو غړو په ټوله ډله باندې حمله ببل کېږي. په دې وخت کې د ناټو د آواکس AWACS څو میلیت لرونکې الوتکو د آمریکا په آسمان کې ګزمې وکړې او اروپایي هېوادونو ګڼ شمېر پرسونل او تجهیزات ځای پر ځای کړل. په هر حال د عراق جګړه د ناټو په سازمان کې دننه د ځینو درزونو د رامنځته کېدو لامل شوه او د امریکې متحده ایالتونو په مشرۍ د دې برید د ملاتړو او مخالفینو تر منځ شدیدو مخالفتونو په دې اتحاد او پیوستون باندې ډېر سخت اغېز وکړ.
په ازبکستان کې بشري حقونه
لنډه کتنه
د بشري حقونو څار ډله څرګندوي چې «د ملګرو ملتونو د بشري حقونو له لارو چارو سره د ازبکستان د همکارۍ سوابق په واقعي بڼه د نړۍ په کچه د تر ټولو ناوړه حالت څرګندوی دي. د تېرو دوولسو کلونو په ترڅ یې کې یې دغو سوابقو ته د ملګرو ملتونو د بشري حقونو د ټولو ۱۱ کارپوهانو د لاسرسي غوښتنې رد کړې دي او نږدې ټولې هغه لارښوونې یې رد کړې چې نړیوالو بنسټونو په دغه هېواد کې د بشري حقونو د وضعیت د ښه کېدو په موخه وړاندې کړې دي». د بشري حقونو لپاره د هلسنکي نړیوال فدراسیون هم په دغه هېواد کې «د نږدې ټولو بشري حقونو څخه د سرغړونو» اړوند خپلې ژورې اندېښنې څرګندې کړې دي.
د ازبکستان اساسي قانون څرګندوي چې «د ازبکستان په جمهوریت کې دیموکراسي باید په مشترکو انساني اصولو ولاړه وي او د دغو له مخې تر ټولو لوړ ارزښتونه انساني ژوند، د ژوندانه حق، آزادي، شرافت، حیثیت او نور مسلم حقونه دي».
مذهبي آزادي
د بایبل په ګډون هغه مذهبي اثار چې د دولت له خوا نه تائید کېږي تر ډېره پورې مصادره او له منځه وړل کېږي.
کورني تاوتریخوالي
د ښځو پر وړاندې کورني تاوتریخوالي په ازبکستان کې جدي ستونزه ده. د یونیسف له خوا یوې ترسره شوې نظر پوښتنې ښودلې چې ۶۹.۹ سلنه ښځې د یو لړ شرایطو پر بنسټ د مېړونو له خوا د ښځو وهل ډبول توجیه کوي (له دې کچې ۶۱.۲٪ له دې امله چې ښځې د خپلو مېړونو له اجازې پرته له کوره ووزي او ۴۷.۹٪ هم له دې امله چې ښځې له خپلو مېړونو سره جنجال وکړي).
په افغانستان کې د آی اس آی فعالیتونه
پیل: د افغانستان لاس وهنې ته غبرګون
"دوه کولای شي دا لوبه وکړي. موږ پوهېږو چې د دوی کمزوري ټکي چېرې دي لکه څنګه چې دوی زموږ په کمزورتیاوو پوهېږي. هلته غیر پښتانه د پښتنو له تسلط څخه کرکه لري. نو موږ د داود د هڅولو پر وړاندې خپلې لارې لرو، ترڅو زموږ ستونزې نورې هم زیاتې نه کړي."
د انګلستان دریم هنري
په ۱۲۶۳ زکال کې تر ټولو راډیکال بارون، سیمون دو مونتفورت واک ته ورسېد چې له امله یې د بارونانو دویمه جګړه رامنځته شوه. هنري لویي متقاعد کړ چې له هغه ملاتړ وکړي او پوځ یې چمتو کړ. په ۱۲۶۴ زکال کې د لوس جګړه رامنځته شوه؛ هنري ماته وخوړه او ونیول شو. د هنري مشر زوی اډوارډ راتلونکی کال له بند څخه وتښتېد؛ مونتفورت ته یې په اوشام جګړه کې ماته ورکړه او خپل پلار یې را خلاص کړ. هنري په پیل کې له پاتې یاغیانو څخه کلک غچ واخیست، خو کلیسا اړ کړ څو خپل سیاستونه د کنیل وورث حکم له مخې برابر کړي. د بیارغونې بهیر چټک مخکې نه تله او هنري اړ و څو د بارونانو او وګړیز ملاتړ د ترلاسه کولو په موخه په بېلابېلو اقداماتو له دې جملې د یهودیانو په لا ځپلو لاس پورې کړي. هنري په ۱۲۷۲ زکال ومړ او اډوارډ د هغه ځای ناستی شو. نوموړی په ویسټ منېسټر کلیسا کې چې د خپل سلطنت په دویمه نیمايي کې یې رغولې وه خښ کړای شو او په ۱۲۹۰ زکال کې یې مړی خپلې اوسنۍ مقبرې ته راولېږدول شو. د هغه له مړینې وروسته د نوموړي د یو شمېر خارق العاده چارو وویل شول، خو له دې سره بیا هم له پاکانو وه نه ګڼل شو. د هنري ۵۶ کلنه دوره د انګلستان د منځنیو پېړیو په تاریخ کې د واکمنۍ تر ټولو اوږده دوره وه چې په ۱۹ مه پېړۍ کې د دریم جورج تر مهاله هېڅ انګلیسي او یا هم وروسته بریتانوي پاچا له هغه څخه زیات د واک پر ګدۍ نه دی پاتې شوې.
بهرنی سیاست
اقتصاد
په نړیواله سوداګرۍ او د نړۍ په اقتصاد کې د یوه هېواد د بهرني سیاست ونډه مهمه ده. په بهرني اقتصادي سیاست کې سودا ګریزې هوکړې، دبهرنیو مرستو وېش، او د صادراتو او وارداتو د مدیریت په څیر مسایل شامل دي.
ستروالی
زبرځواکونه کولای شي ځواک وښیي او په نړۍ کې خپل نفوذ وکاروي خو سترځواکونه او منځني ځواکونه په نړیوالو چارو کې په منځنۍ کچه اغیزه لري.
د شمالي امریکا د ازادې سوداګرۍ تړون
لاسلیک
د هغو دېپلوماتیکو خبرو اترو په تعقیب چې مخکې په ۱۹۹۰ز کال کې تر سره شوې، یاد تړون د ۱۹۹۲ز کال د ډسمبر په ۱۷مه نېټه د دریو اړوندو هېوادونو مشرانو په خپلو پلازمېنو کې لاسلیک کړ. دغه لاسلیک شوي تړون له لاسلیک وروسته د اړوند هر هېواد د مقننه قوې یا پارلماني څانګې تصویب ته اړتیا درلوده.
د لیبیا تاریخ
د ۲۰۱۱ز پاڅون او لومړنۍ کورنۍ جګړه
هغه ومنله چې د وروستیو لاریونونو په مخنیوي کې «غلطۍ شوې» او د اساسي قانون کنوانسیون لپاره یې کړنلارې اعلان کړې، خو خبرداری یې ورکړ چې د هیواد اقتصادي شتمني او وروستۍ سوکالي له خطر سره مخامخ ده او خبرداری یې ورکړ چې که لاریونونه دوام ومومي، «د وینو سیندونه به وبهېږي».
د ۲۰۱۱ ز کال د فبرورۍ په ۲۷ مه، د قذافي د پخواني عدلیې وزیر مصطفی عبدالجلیل په مشرۍ ملي انتقالي شورا جوړه شوه چې د لیبیا د یاغیانو تر کنټرول لاندې سیمې اداره کړي. دا د قذافي د رژیم په وړاندې د پراخ بنسټه اپوزیسیون د تنظیم کولو لپاره لومړنۍ کلکې هڅې په نښه کوي.
انتقال او دویمه کورنۍ جګړه
له لومړۍ کورنۍ جګړې وروسته، ملي انتقالي شورا، د (NTC) د لیبیا د واکمنۍ د ادارې لیږد مسؤلیت په غاړه درلود. د لیبیا «خپلواکۍ» د ۲۰۱۱ ز کال د اکتوبر په ۲۳ ولمانځل شوه. بیا جبریل اعلان وکړ چې د یوې میاشتې په اوږدو کې د لنډ مهالي حکومت د جوړولو لپاره سلا مشورې روانې دي، چې وروسته له اتو میاشتو به د اساسي قانون شورا ټاکي او پارلماني او ولسمشرۍ ټاکنې به په یوه میاشت کې ترسره شي. یو کال وروسته په هماغه ورځ، لکه څنګه چې تمه وه، له دندې ګوښه شو او علي ترحوني یې ځای ناستی شو.
د نومبر په ۲۴مه ترحوني، د عبدالرحیم الکیب له خوا بدل شو. ال کیب یولنډمهالی حکومت جوړ کړ.
د ابن سینا د يادګارونو نوملړ
سرچينې
وېشنيزه:ابن سينا وېشنيزه:ابن سينيزم
مالیاتي مقاومت
مسیر بدلول
هغه پیسې چې د مالیاتي چارو سازمان IRS دوی ته رسېږي، زه په ریښتا هغه اخلم او هغو ځایونو ته یې ورکوم، چې زموږ مالیات باید ورورسېږي. ما په خپل یوه لیک کې د مالیاتي چارو سازمان IRS ته وویل:"«چې زه د خپلو مالیاتو له ورکړې ډډه نه کوم، بلکې زه په ریښتیا هغه دوی ته ورکوم او په هغو برخو کې یې ورسپارم، چې د هغو برخو اړوند وي، ځکه تاسې د دې کار له ترسره کولو ډډه کوئ»."
میوټېشنېزم (تحول پالنه)
تحول پالنه د داروینېزم له نورو ځای نیونکو لکه لامارکېزم او اورتوژنیسېز سره یوځای د ډېری بیولوژي پوهانو له پامه وغورځېده ځکه دوی دې پایلې ته ورسېدل چې منډلي ژنټیک او طبیعي انتخاب کولای شي په آسانۍ سره له یوبل سره کاروکړي؛ ژنټیکي تحول یا میوټېشن هم د طبیعي انتخاب اړوند کار په برخه کې د ژنټیکي تنوع د منبع په توګه ځای خپل کړ. له دې سره تحول پالنه په بشپړه توګه ختمه نه شوه. په ۱۹۴۰ زکال کې ریچارډ ګلډاشمیت بیاځلي د ماکرومیوټېشن له مخې د نوعو د یو مرحله یي زیږون اړوند بحث وکړ او هغه ارګانېزمونه چې په دې ترتیب سره د «امیدوارو هیولاګانو» په توګه تولید شوي و هغو ته یې اړوند وبلل، خو په پراخه کچه له ملنډو سره مخ شو. په ۱۹۸۷ زکال کې ماساتوشي ني په بحث پارونکې توګه استدلال وکړ چې تکامل تر ډېره پورې تحول ته محدود دی. معاصر ژوند پوهان لکه داګلاس جي فوتویما دې پایلې ته ورسېدل چې د لویو تحولاتو له مخې د تکامل ټولې ادعاوې په بنسټیز ډول کېدلای شي د دارویني تکامل له مخې توضیح شي.
دریم جورج
لومړی ژوند
له جورج څخه یو سالم، محتاط او شرمناک ماشوم جوړ شو. د دوی کورنۍ لستر ته کډه وکړه چېرې چې جورج او کوچنی ورور یې شهزاده اډاورد چې د یورک او البانیا دوک شو د خصوصي ښوونکو تر نظر لاندې زده کړې وکړې. د هغوی کورنۍ لیکنې ښيي چې هغه تر اته کلنۍ پورې کولای شول په انګلیسي او جرمني دواړو ژبو خط ولیکي، وه یې لولي او همدارنګه د هغه مهال د سیاسي پېښو اړوند نظر ورکړي. هغه لومړنی بریتانوي پاچا و چې په سیستماتیک ډول یې علوم مطالعه کړل.
پټ علوم
جادويي علوم
انتروپولوژیست اډوارډ ټیلر په 1871 کې په خپل کتاب Primitive Culture کې د جادو لپاره د مترادف په توګه د "جادو ساینس" اصطلاح کارولې.
نازي جرمني
د جرمني نازي کېدل
د هټلر کابینې د ریشټاګ د سوځوونې د فرمان له شرایطو او بیا وروسته د پیاوړي کولو د قانون په مټ وکولای شول چې د Gleichschaltung (همغږۍ) د بهیر له پیلولو کار واخلي، چې په دط سره د ژوند ټول اړخونه د ګوند تر کنټرول لاندې و. هغه ځینې ایالتونه چې د نازي له خوا د ټاکل شویو دولتونو یا د نازیانو تر مشرۍ لاندې ایتلافونو له خوا په کنټرول کې نه و، اړ شول چې د رایش د کمېسرانو له انتصاب سره هوکړه وکړي، تر څو ایالتونه د مرکزي دولت له تګلارو سره همغږي کړي. دغو کمېسرانو د سیمه ییزو دولتونو، ایالتي پارلمانونو، چارواکو او قاضیانو د انتصاب او عزل واک درلود. په دې سره جمرني په یوه بالفعل واحد دولت باندې بدل شو، چې ټول ایالتي دولتونه د نازیانو د مرکزي دولت تر کنټرول لاندې و. ایالتي پارلمانونه او رایشراټ (فډرال مشرانو جرګه) د ۱۹۳۴ ز کال په جنوري کې لغوه شول او ټول ایالتي اختیارات مرکزي دولت ته ولېږدول شول.